Жанна Жанаўна Варбат

Жа́нна Жа́наўна Ва́рбат (нар. 15 кастрычніка 1934) — савецкі і расійскі лінгвіст, спецыяліст па этымалогіі, словаўтварэнні і марфаналогіі славянскіх моў. Галоўны навуковы супрацоўнік і загадчыца Аддзела этымалогіі і анамастыкі ІРМ РАН, доктар філалагічных навук (1981), прафесар. Член Нацыянальнага камітэта славістаў Расіі.

З 2016 года — адказны рэдактар «Этымалагічнага слоўніка славянскіх моў» (у 2016 годзе сумесна з А. Ф. Жураўлёвым, далей аднаасобна). Адзін з аўтараў «Вялікай расійскай энцыклапедыі».

 Біяграфія 
У 1957 годзе скончыла філалагічны факультэт МДУ, у 1959—1962 гадах у аспірантуры там жа. З 1962 года працавала ў Сектары этымалогіі і анамастыкі ІРМ АН СССР, удзельнічала ў працы над ЭССМ. У 1966 годзе абараніла кандыдацкую дысертацыю «Анализ морфемной структуры соотносительных с глаголами имён, образующих этимологические гнезда» пад кіраўніцтвам П. С. Кузняцова, у 1981 годзе — доктарскую дысертацыю «Морфонологические и словообразовательные аспекты реконструкции и этимологизации праславянской лексики».

З 1989 года — галоўны навуковы супрацоўнік ІРМ. З 1997 года — адказны рэдактар зборнікаў «Этимология», выдаваемых ІРМ. У 1998—2013 гадах працавала на філалагічным факультэце МДУ.

Удзельніца VII—XVI Міжнародных з'ездаў славістаў (з 1973 па 2018). Член рэдкалегіі часопіса «Русский язык в научном освещении». Намеснік старшыні дысертацыйнага савета ІРМ, член вучонага савета.

Акадэмік А. Я. Анікін назваў Варбат «адным з найбольш вядомых расійскіх славістаў» і пісаў, што «яна шмат зрабіла для вывучэння марфаналагічных характарыстык славянскіх дзеясловаў і імён».

 Асноўныя публікацыі 

 Манаграфіі 

 Древнерусское именное словообразование. — М. : Наука, 1969.
 Праславянская морфонология, словообразование и этимология / Ответственный редактор О. Н. Трубачёв. — М. : Наука, 1984.
 Исследования по русской и славянской этимологии. — М.—СПб. : Нестор-История, 2012.


 Некаторыя артыкулы 
 О словообразовательной структуре этимологических гнёзд // Вопросы языкознания. — 1967, № 4. — С. 67—74.
 О славянском родстве праславянского глагола *skočiti // Славяноведение. — 2000, № 4. — C. 22—24.
 Словарь В. Даля и современная этимология // Русский язык в научном освещении. — 2001, № 2. — С. 7—13.

 Спасылкі 
  аб этымалагічных слоўніках

 Літаратура 



 Крыніцы 

Катэгорыя:Мовазнаўцы Расіі
Катэгорыя:Мовазнаўцы СССР
Катэгорыя:Гісторыкі мовы
Катэгорыя:Славісты СССР
Катэгорыя:Славісты Расіі
Катэгорыя:Кампаратывісты
Катэгорыя:Этымолагі